Йоан Скилица
Йоан Скилица () е византийски историк от края на XI век. Заема висшата юридическа длъжност велик друнгарий на виглата, а по-късно - поста куропалат.

Неговата главна творба, писана с намерението да продължи произведението на Теофан Изповедник „Хронография“, е „Исторически обзор“. Тя обхваща периода (811 – 1057) - от смъртта на император Никифор I Геник (в битката при Върбишкия проход) до абдикацията на Михаил VI, в полза на Исак I Комнин. Съществува и продължение на хрониката на Скилица, вероятно също негово дело, обхващащо периода 1057 – 1079 година. То е известно като „Продължението на Скилица“.

Мадридски препис на Хрониката на Скилица 

През XII век в Сицилия е направен препис на „Хрониката“, който сега се намира в Националната библиотека на Испания в Мадрид. Илюстрованият ръкопис е известен като „Мадридски Скилица“, Codex Græcus Matritensis Ioannis Skyllitzes или просто Skyllitzes Matritensis. Това е единственият оцелял илюстрован гръцки летопис. Съдържа 574 рисунки. Не е ясно дали рисунките са копия на оригинали от първоначалната версия или по-късна добавка.

Библиография 
 Bente Bjørnholt and J. Burke, eds. „The Cultures and Contexts of the Madrid Skylitzes“ International Medieval Congress, University of Leeds, 2004 (pub. 2005).
 AHRB Skylitzes Colloquium , Belfast, 2002, Institute for Byzantine Studies, Queen's University, Belfast.
 John Wortley (trans.), John Scylitzes, a synopsis of histories (811 – 1057 A.D.): a provisional translation, Centre for Hellenic Civilization, University of Manitoba, 2000.
 B. Flusin (trans.), J.-C. Cheynet (ed.), Jean Skylitzès: Empereurs de Constantinople, Ed. Lethielleux, 2004, ISBN 2-283-60459-1

Външни препратки 
 Бележки от Пол Стефансон
 Биография на Василий II и някои бележки за Скилица, Катрин Холмс

Вижте също 
 Михаил Деволски

Византийски историци
Извори за българската история